als_Latn dik_Latn sag_Latn
aSport – Ishte e pritshme që Reali i kualifikuar të lëshonte pak pe ndaj Baselit të mërkurën në darkë, por aspak nuk pritej dominimi i zviceranëve, që përgjatë 90 minutave ishin më shumë se të barabartë me madrilenët. 16 me 8 goditjet në portë, 5 me 4 ato në kuadrat. Padyshim që djemtë e drejtuar nga Paulo Sousa duhet të jenë krenarë për atë që bënë.
Nga paraqitjet më të vlerësuara ishte ajo e Shkëlzen Gashit, me mesfushorin shqiptar që mori fjalët më të mira nga mediat ndërkombëtare, teksa vuri jo pak herë në vështirësi mbrojtjen e Real, duke ju afruar shpesh dhe golit. Goditja e tij e parë erdhi në minutën e 41, por rreziku i parë serioz ishte në të 57, kur goditja e tij që po shkonte drejt portës u devijua me dorë nga Sergio Ramos, megjithatë gjygjtari akordoi vetëm goditje këndi. 5 minuta më vonë, duhej të ndërhynte Navas që të ndalonte goditjen e lehtë drejt portës. Momenti më i rrezikshëm do të ishte në minutën e 67, teksa 26 vjeçari, me një goditje me kokë, e dërgoi topin vetëm pak centimetra mbi traversë. Në fund Basel humbi 0-1, një humbje e pamerituar për të dhe për Gashin gjithashtu, i cili pak ditë më vonë, do të luftojë kundër Liverpool për një biletë në 1/8.
You must be logged in to post a comment Login
als_Latn als_Latn eng_Latn